OpenLLM-France/wikimedia huggingface dataset:
# LVF

LVF té els següents significats:
* Loyalist Volunteer Force, grup paramilitar lleialista d'Irlanda del Nord
* Legió de Voluntaris Francesos, unitat militar formada de voluntaris francesos per ajudar els alemanys contra la Unió Soviètica a la Segona Guerra Mundial
# Lanmeur

Lanmeur (en bretó Lanneur) és un municipi francès, situat a la regió de Bretanya, al departament de Finisterre. L'any 2006 tenia 2.173 habitants. A l'inici del curs 2007 el 13,2% dels alumnes del municipi eren matriculats a la primària bilingüe.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.883 | 1.885 | 2.049 | 2.100 | 2.084 | 2.122 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean-Luc Fichet | |

## Referències

* ↑ (francès) Ofis ar Brezhoneg: Enseignement bilingue
# Nyctinomops

Nyctinomops és un gènere de ratpenats de la família dels molòssids que es troba a Amèrica.

## Taxonomia

* Ratpenat cuallarg de Peale (Nyctinomops aurispinosus)
* Ratpenat cuallarg del desert (Nyctinomops femorosaccus)
* Ratpenat cuallarg de Yucatán (Nyctinomops laticaudatus)
* Ratpenat cuallarg gros americà (Nyctinomops macrotis)

## Referències

* ↑ Nyctinomops a Mammal Species of the World (MSW) (anglès)
* ↑ Distribució (anglès)

## Enllaços externs

* The Taxonomicon (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Iago Iglesias Castro

Iago Iglesias Castro (La Corunya, 23 de febrer de 1984) és un futbolista gallec, que ocupa la posició de migcampista. Ha estat internacional sub-21 amb la selecció espanyola.

## Trajectòria

Format al planter del Deportivo de La Corunya, hi debuta amb el primer equip a la campanya 05/06, en la qual marca dos gols en 11 partits. A l'any següent en fa dos gols més. La temporada 07/08 és cedit a l'Elx CF, de Segona Divisió.
Sense lloc al Deportivo, el 2008 fitxa pel València CF per incorporar-se al seu filial. A l'any següent retorna a Galícia, a les files del Montañeros CF.

## Enllaços externs

* Fitxa del jugador
# Jonathan López Pérez

Jonathan López Pérez (nascut el 16 d'abril de 1981), conegut simplement com a Jonathan, és un futbolista professional asturià que juga com a porter pel Veria FC de la lliga grega.

## Enllaços externs

* Fitxa de Jonathan López Pérez a BDFutbol
* Fitxa de Jonathan López Pérez a Futbolme (castellà)
* Fitxa de Jonathan López Pérez a Soccerway
# Béissovo

Béissovo (en rus: Бейсово) és un poble de Baixkíria, a Rússia, que en el cens del 2010 tenia 96 habitants. Pertany al districte d'Arkhànguelskoie.

## Referències

* ↑ Единый электронный справочник муниципальных районов Республики Башкортостан — приложение в формате Excel «Còpia arxivada». Arxivat de l'original el 2016-03-04. [Consulta: 28 març 2020]..
# Trileçe

Trileçe (pron. triletxe) és la versió turca de la coca o el pastís de tres llets de la cuina de l'Amèrica Llatina.
Generalment es fa amb un pa de pessic (en turc, "pandispanya") banyat amb una crema, a la manera del púding. A Turquia aquestes postres han guanyat popularitat en els últims anys.

## Vegeu també

* Crema cremada

## Referències

* ↑ http://www.hurriyet.com.tr/kelebek/gurme/27885359.asp
* ↑ http://www.refikaninmutfagi.com/cumartesiyazilari/trilece-hakkinda-konusmaliyiz-hurriyet-cumartesi/
# Embarassada doji baixista

Una Embarassada doji baixista (en anglès: Bearish Harami doji; del japonès: Harami, lit. embarassada) és, en patrons d'espelmes japoneses, una variant més baixista que el patró embarassada baixista. En aquest cas el segon dia de negociació es forma un doji, i si el patró es confirma és un potent senyal de canvi de tendència mentre que la forma regular no té unes implicacions tan severes.

## Criteri de reconeixement

* La tendència prèvia és alcista
* Es forma una 1a espelma blanca amb tancament proper al high.
* L'endemà s'obre baixista, els preus oscil·len, i finalment es tanca igual (o pràcticament) a l'obertura, formant un doji.
* Les ombres inferiors i superiors del doji no tenen per què estar embolcallades per l'espelma blanca anterior, tot i que és preferible que sigui així.

## Explicació

El patró de l'embarassada doji baixista és una evidència de disparitat en la salut de la tendència. Si fins aleshores havia estat alcista, i l'espelma blanca confirmava la direcció, l'aparició del doji mostra que la fortalesa dels bulls s'ha reduït. D'entrada s'ha obert a la baixa, després s'ha oscil·lat amunt i avall, i finalment s'ha tancat igual (o molt a prop) de l'obertura, evidenciant que ha estat impossible pels bulls recuperar la tendència alcista.

## Factors importants

La primera espelma fins i tot podria ser negra, però el factor important és que la segona sigui un doji. El patró de l'embarassada doji baixista és un potent signe de canvi de tendència si es confirma al tercer dia, mentre que el patró regular d'embarassada baixista no té unes connotacions tan severes. La confirmació al tercer dia pot presentar-se en trencament de suport, una llarga espelma negra amb tancament inferior al dia anterior, o amb un gap baixista.

## Bibliografia

* «Bearish Harami Cross». Candlesticker. [Consulta: 7 maig 2011].
# LV-9123

La LV-9123 és una carretera antigament anomenada veïnal, actualment gestionada per la Diputació de Lleida. La L correspon a la demarcació provincial de Lleida, i la V a la seva antiga consideració de veïnal.
És una carretera del Pallars Jussà, de la xarxa local de Catalunya, de 7 quilòmetres de llargària, que té l'origen a la C-1412b, en terme de Tremp, prop de Vilamitjana i el destí final en el poble de Sant Serni.
Només trepitja dos termes municipals: Tremp i Gavet de la Conca, i mena al pobles de Fontsagrada, Gavet i Sant Serni.
A quasi la meitat del seu recorregut travessa el riu de Gavet (o riu de Conques, de forma paral·lela a l'espectacular tub del canal de Gavet, que duu l'aigua per a la central hidroelèctrica de Reculada, situada a l'extrem sud-oest del terme de Gavet de la Conca. Aquest és el punt més baixa del seu recorregut.
En 6,8 quilòmetres de recorregut puja 162,8 m., en valors absoluts.

## Enllaços externs

* Institut Cartogràfic de Catalunya
# Laura Novelle López

Laura Novelle López, més coneguda com a Laura Novelle (O Carballiño, 1978) és una investigadora, documentalista, bibliotecària i escriptora gallega.
Llicenciada en Història i amb un postgrau en Gestió documental per la Universitat Jaume I, ha gaudit de diverses beques d'investigació acadèmica i participat durant 11 anys en projectes universitaris d'investigació finançats amb fons públics. Posteriorment, ha treballat com a docent als diversos campus de la Universitat de Vigo (UVIGO), i en tasques tècniques a les biblioteques públiques de la Xarxa de Biblioteques Públiques de la Xunta de Galícia i en biblioteques privades. També s'ha dedicat a la divulgació científica per a estudiants d'Humanitats a través del seu bloc "Docendo Discitur". En aquest vessant, ha publicat diversos llibres com Sobrevivir al trabajo fin de grado en Humanidades y Ciencias Sociales. Todo lo que necesitas saber, 39 escalones con vistas al mar o De la arcilla al ebook: Historia del libro y las bibliotecas, que ja compta amb una segona edició actualitzada.
Nouvelle pateix síndrome de Liddle, un tipus d'encefalopatia que l'acompanya des del naixement i redueix molt la seva mobilitat. Ella mateixa diu al seu blog: "Tinc una mena de paràlisi cerebral, però no tinc una ment paralitzada". Es resisteix a què la seva característica de persona amb discapacitat absorbeixi tota la seva identitat i amagui moltes altres habilitats.
En les eleccions municipals espanyoles de 2019 va formar part de la candidatura del BNG de A Pobra do Caramiñal, situada en el tercer lloc de la llista.

## Referències

* 1 2 Ulloa, Fina «Laura Novelle: «El trabajo de fin de grado no es un examen, es una prueba de madurez». La vecina pobrense publica un libro para ayudar a los universitarios a terminar la carrera». La Voz de Galicia, 12-04-2018 [Consulta: 24 setembre 2019].
* 1 2 3 López, Silvia «Laura Novelle: "Teño un tipo de parálise cerebral, pero non teño a mente paralizada"». Galicia Confidencial, 03-12-2018 [Consulta: 24 setembre 2019].
* ↑ «El BNG de A Pobra da a conocer su candidatura a las municipales y las líneas maestras de su programa». Diario de Arousa, 31-03-2019 [Consulta: 24 setembre 2019].

## Enllaços externs

* Bloc "Docendo Discitur"
# Hombò

Hombò (?, a 987 - ?, d 1021) fou un eclesiàstic barceloní. Es creu que es va formar al Monestir de Sant Cugat del Vallès. Va destacar com a notari, jutge i diaca i per les seves habilitats en la cal·ligrafia. Se'l coneix per haver escrit el «llibre popular dels jutges», Liber judicum popularis. Hi ha una còpia del mateix conservada a la biblioteca de l'Escorial. Es tracta d'un regal del Bisbe de Vic Joan de Cardona a Felip II de Castella.

## Referències

* ↑ «Hombò». Gran Enciclopèdia Catalana. Barcelona: Grup Enciclopèdia Catalana.
# Jelturà

Jelturà (en rus: Желтура) és un poble de la República de Buriàtia, a Rússia, segons el cens del 2010 tenia 427 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
# Calcita espàtica

La calcita espàtica és un tipus d'espeleotema consistent en microformes que creixen i es desenvolupen per davall del nivell de l'aigua dins els gours, en condicions de sobresaturació que provoquen la precipitació del carbonat de calci, però també poden créixer just arran d'aigua on hi ha un escapament de diòxid de carboni més immediat. Les cristal·litzacions subaquàtiques que es generen, folrant l'interior dels gours, produeixen superfícies rugoses de tipologia prou diversa, entre les quals no és difícil de trobar grans cristalls de calcita, de vegades molt ben desenvolupats. Hi ha exemples de cristal·litzacions d'hàbit romboèdric a més de cristalls de calcita d'aparença escalenoèdrica.

## Referències

* ↑ Merino, A.; Fornós, J.J.; Ginés, À «Espeleotemes i minerals de les coves de les Illes Balears». ENDINS. Mon. Soc. Hist. Nat. Balears [Mallorca], 35, 2011, pàg. 183-198.
# Truchtersheim

Truchtersheim és un municipi nou francès, situat al departament del Baix Rin i a la regió del Gran Est.
Forma part del cantó de Bouxwiller, del districte de Saverne i de la Comunitat de comunes del Kochersberg.
Creat a l'1 de gener de 2016 amb la fusió del municipis de Truchtersheim i Pfettisheim.

## Referències

* ↑ Arrêté du 3 décembre 2015 portant création de la commune nouvelle de Truchtersheim
# Emili Lluch i Arnal

Emili Lluch i Arnal (Nàquera, Camp de Túria, 1879 - València, 1955) fou un professor i arqueòleg valencià. Com a arqueòleg fou el responsable d'importants descobriments arqueològics a la comarca del Camp de Túria, i col·laborà amb el Laboratori d'Arqueologia de la Universitat de València i amb el Servei d'Investigació Prehistòrica de la Diputació de València. Fou director numerari del Centre de Cultura Valenciana. Publicà Compendio de historia del antiguo reino de Valencia (1953) i deixà inèdita una voluminosa obra sobre El Señorío y Baronía de Náquera, amb la qual guanyà (1941) el premi de la Diputació de València en els Jocs Florals de Lo Rat-Penat. A l'obra hi descriu l'evolució històrica de Nàquera des de la prehistòria fins a la Guerra Civil espanyola, posant especial èmfasi en les restes arqueològiques i en l'època immediatament posterior a la Conquesta. Per altra banda, també realitza algunes biografies dels seus fills il·lustres i, als apèndixs, mostra els arbres genealògics dels senyors de Nàquera.

## Referències

* 1 2 Cerdà Pérez, Manuel «Emili Lluch i Arnal». Diccionari enciclopèdic d'historiografia catalana. Barcelona: Grup Enciclopèdia Catalana [Consulta: 11 juliol 2020].
* ↑ «Emili Lluch i Arnal». Gran Enciclopèdia Catalana. Barcelona: Grup Enciclopèdia Catalana.
# Leda (fresc)

Leda és un fresc provinent de la de Vil·la d'Ariadna, trobat durant les excavacions arqueològiques de l'antiga ciutat d'Estàbia (l'actual Castellammare di Stabia) i conservat al Museu Arqueològic Nacional de Nàpols.

## Història i descripció

El fresc va ser pintat a la primera meitat del segle i, del tercer estil pompeià, com a decoració central d'un panell de paret d'un cubiculum de la Vil·la d'Ariadna, en una zona de la casa reservada exclusivament a les dones. A la mateixa sala també hi havia frescos de Flora, Diana i Medea. Totes aquestes obres van ser trobades l'any 1759 arran de les excavacions arqueològiques encarregades pels Borbons al turó de Varano. En aquell moment, el fresc es va separar de la seva ubicació original, passant a formar part de la col·lecció d'art reial, i posteriorment traslladat al Museu Arqueològic Nacional de Nàpols, en una sala on es conserven nombroses pintures de les vil·les d'Estàbia.
Tema recurrent en la pintura grega i romana, de pur gust hel·lenístic, la figura de Leda amb un cigne, apareix sobre un fons verd, en acte de caminar, quasi ràpid, amb la roba moguda pel vent i els pits nus. Al braç esquerre sosté un cigne, mentre que amb la mà dreta intenta mantenir quieta la capa, que al moure's li cobreix tota l'esquena. El fresc és molt semblant als retrats de ballarines i de mènades, especialment el fresc de les mènades ballant de la Vil·la de Ciceró a Pompeia.

## Referències

* 1 2 3 VV.AA.. In Stabiano - Cultura e archeologia da Stabiae (en italià). Castellammare di Stabia: Longobardi Editore, 2006.

## Vegeu també

* Excavacions arqueològiques d'Estàbia
* Leda i el cigne

## Enllaços externs

* «Pàgina web oficial de la comuna de Castellammare di Stabia» (en italià).
# LTG

LTG té els següents significats:
* Ferrocarrils Lituans (del seu nom en lituà LieTuvos Geležinkeliai), companyia nacional dels ferrocarrils de Lituània
* Els límits del creixement (del seu nom en anglès Limits To Growth), informe del Massachusetts Institute of Technology de 1972 sobre el creixement econòmic
* Tinent general (del seu nom en anglès LieuTenant General), grau militar emprat en diversos països
* Lamotrigina, medicament utilitzat contra l'epilèpsia i el trastorn bipolar
* ltg també és el codi ISO 639-3 del latgalià, llengua parlada a l'est de Letònia
# Nunca es tarde

Nunca es tarde és una pel·lícula espanyola de 1977 dirigida per Jaime de Armiñán, també coautor del guió. Es tracta d'una estranya faula existencial que recorda a la posterior pel·lícula de Jean-Luc Godard Je vous salue, Marie.

## Sinopsi

Antonio i Teresa, una parella que viu en un pis de Sant Sebastià, tenen una veïna de 70 anys anomenada Úrsula Michelena, qui està secretament enamorada d'Antonio, i l'espia des d'una de les finestres de la seva casa. Una nit veu Antonio i Teresa fer l'amor, cos que l'emociona de tal manera que se cita en secret amb Antonio i li comunica que està embarassada d'ell, i que s'ha quedat embarassada en veure'ls fer l'amor.

## Repartiment

* José Luis Gómez - Antonio
* Ángela Molina - Teresa
* Madeleine Christie - Úrsula

## Premis

* Fotogramas de Plata al millor intèrpret de cinema espanyol (1977) - Ángela Molina

## Referències

* ↑ Nunca es tarde de Jaime de Armiñán, ABC, 20 d'octubre de 1977
* ↑ Nunca es tarde a fotogramas.es
# HomeRF

El HomeRF és un estàndard per a connectar tots els telèfons mòbils de la casa i els ordinadors mitjançant un aparell central. El grup que desenvolupava l'estàndard HomeRF es va dissoldre el gener de 2003.
La idea d'aquest estàndard es basa en el Telèfon sense fil digital millorat (Digital Enhaced Cordless Telephone, DECT) que és un equivalent a l'estàndard dels telèfons mòbils GSM.
Transporta veu i dades per separat, al contrari que protocols com el WiFi que transporta la veu com una forma de dades. Els creadors d'aquest estàndard pretenien dissenyar un aparell central a cada casa que connectés els telèfons ia més proporcionar una amplada de banda de dades entre les computadores.

## Tipus

Hi ha el HomeRF i el HomeRF2.

### HomeRF

Les prestacions d'aquest sistema són:
* Modulació FSK (Frequency Shift Keying).
* Velocitat de dades variables d'entre 800 kbps i 1.6 Mbps.
* Utilitza la banda de 2.4 GHz.
* 75 canals d'1 MHz per veu.

### HomeRF2

Les prestacions d'aquest sistema són:
* Velocitat d'entre 5 i 10 Mbps
* 15 canals de 5 MHz per a veu
Cal ressaltar que l'estàndard HomeRF posseeix multitud de capacitats de veu (identificador de trucades, trucada en espera, retorn de trucades i intercomunicació dins de la llar).
# Jelévaia Dubrava

Jelévaia Dubrava (en rus: Желевая Дубрава) és un poble de l'óblast d'Oriol, a Rússia, segons el cens del 2010 tenia 23 habitants. Pertany al districte municipal de Verkhóvie.

## Referències

* ↑ «Орловская область. Общая площадь земель муниципального образования. ФСГС». Arxivat de l'original el 2016-03-06. [Consulta: 3 desembre 2018].
* ↑ «Закон Орловской области от 19 ноября 2004 года № 446-ОЗ «О статусе, границах и административных центрах муниципальных образований на территории Верховского района Орловской области»». Arxivat de l'original el 2018-09-12. [Consulta: 12 setembre 2018].
* ↑ «История Верховского района на сайте областной администрации». Arxivat de l'original el 2018-04-01. [Consulta: 22 maig 2011].
# Calciècies

Les Calciècies grec antic: Χαλκιοίκια, llatí: Chalcioecia eren un festival anyal que celebraven els espartans en honor d'Atena Calciecos ('de la casa de bronze').
Els joves desfilaven per l'ocasió amb tot el seu armament complet fins al temple de la deessa; els èfors no entraven al temple, però havien de prendre part en els sacrificis.

## Referències

* ↑ Smit, William (ed.). «Chalcioicia». A Dictionary of Greek and Roman Antiquities (1890). [Consulta: 9 gener 2023].
# Tyrannochromis nigriventer

Tyrannochromis nigriventer és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 17 cm de longitud total.

## Distribució geogràfica

És un endemisme del llac Malawi (Àfrica oriental).

## Referències

* ↑ Eccles, D. H. & E. Trewavas 1989. Malawian cichlid fishes. The classification of some Haplochromine genera. Lake Fish Movies, H. W. Dieckhoff, Alemanya Occidental. Malawian cichlid fishes: 1-334.
* ↑ BioLib
* ↑ FishBase (anglès)
* ↑ Maréchal, C., 1991. Tyrannochromis. p. 534-535. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A., 1990. Ad Konings's book of cichlids and all the other fishes of Lake Malawi. T.F.H. Publications, Inc., Neptune City, Nova Jersey, Estats Units, 495 p.
* Konings, A. 2001. Malawi Cichlids in their natural habitat. Cichlid Press, Estats Units. 3a edició.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Escriboni Llarg

Escriboni Llarg (en llatí Scribonius Largus) era un metge romà del que es desconeix el praenomen i que de vegades porta l'agnomen Designatià (Designatianus).
Va viure a Roma al segle i i es diu que era el metge de l'emperador Claudi i que el va acompanyar en la seva expedició a Britànnia. Ell mateix parla de Valèria Messal·lina, la dona de Dei nostri Caesaris.
Va ser deixeble de Triplió i d'Appuleu Cels. Va escriure diverses obres en llatí de les que només en resta una, titulada Compositiones Medicae o De Compositione Medicamentorum que va dedicar a Gai Juli Cal·list, i que va escriure en un moment en què Escriboni no era a Roma, potser era a Britànnia amb Claudi i no podia consultar la seva biblioteca. El llibre conté prop de tres-centes fórmules mèdiques, de les que Galè en cita unes quantes. Alguns han suposat que l'obra la va escriure en grec, i que després es va traduir al llatí, però és poc probable.

## Referències

* ↑ W.A.G., Largus, Scribonius a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 722
# Leda (desambiguació)

«Leda» té aquests significats:
* Leda, una de les moltes dones seduïdes per Zeus.
* (38) Leda, asteroide del cinturó d'asteroides.
* Leda (satèl·lit), satel·lit de Júpiter.
# LV-9125

La LV-9125 és una carretera antigament anomenada veïnal, actualment gestionada per la Diputació de Lleida. La L correspon a la demarcació provincial de Lleida, i la V a la seva antiga consideració de veïnal.
És una carretera local del Pallars Jussà que s'inicia a la LV-9124, en el terme de Sant Esteve de la Sarga, prop de Moror, i que en 1 quilòmetre mena al poble d'Estorm, del mateix terme de Sant Esteve de la Sarga.
En 1 quilòmetre de recorregut puja 45 m.
Tota ella, doncs, transcorre dins del terme municipal de Sant Esteve de la Sarga.

## Enllaços externs

* Institut Cartogràfic de Catalunya
# OCBC Singapore Continental

El OCBC Singapore Continental (codi UCI: TSI) va ser un equip ciclista professional singapurès, de categoria Continental.

## Principals resultats

* Jelajah Malaysia: Loh Sea Keong (2013)
* Critèrium Internacional d'Alger: Thomas Rabou (2014)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

A partir del 2012 l'equip participa en les proves dels circuits continentals, especialment a l'UCI Àsia Tour.
UCI Àfrica Tour
| Temporada | Classificació per equips | Millor ciclista en la classificació individual |
| 2014 | 5è | Thomas Rabou (17è) |
UCI Àsia Tour
| Temporada | Classificació per equips | Millor ciclista en la classificació individual |
| 2012 | 21è | Darren Low (70è) |
| 2013 | 22è | Loh Sea Keong (19è) |
| 2014 | 13è | Eric Sheppard (34è) |
UCI Oceania Tour
| Temporada | Classificació per equips | Millor ciclista en la classificació individual |
| 2013 | 6è | Jason Christie (13è) |
| 2014 | 8è | Rico Rogers (26è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com
* Plantilles a memoire-du-cyclisme.eu
# Hulst

Hulst (zelandès Ulst) és un municipi de la província de Zelanda, al sud dels Països Baixos. Es troba a la regió del Flandes zelandès. L'1 de gener de 2009 tenia 27.907 habitants repartits per una superfície de 251,09 km² (dels quals 49,71 km² corresponen a aigua). Limita al nord amb Borsele i Reimerswaal, a l'oest amb Terneuzen, a l'est amb Antwerpen i al sud amb els municipis flamencs de Stekene, Sint-Gillis-Waas i Beveren.

## Administració

El consistori consta de 21 membres, compost per:
* Partit del Treball, (PvdA) 5 regidors
* Crida Demòcrata Cristiana, (CDA) 4 regidors
* Groot Hontenisse 3 regidors
* Progressief Hulst 3 regidors
* Algemeen Belang 2 regidors
* Gemeenschappelijk Belang 2 regidors
* Partit Popular per la Llibertat i la Democràcia, (VVD) 1 regidors
* Partit Socialista, (PvdA) 1 regidor

## Enllaços externs

* www.gemeentehulst.nl